ארונאצ'ל פרדש

ארונאצ'ל פרדש (Arunachal Pradesh; הינדית: अरुणाचल प्रदेश) היא הצפונית ביותר מבין שבע המדינות של צפון-מזרח הודו. היא חולקת את גבולותיה עם מיאנמר (בורמה) במזרח ועם בהוטן במערב, וגבולה הצפוני מותווה מול הרפובליקה העממית של סין בקו מקמהון (שהיה בעבר הגבול עם טיבט). היא גובלת גם במדינות ההודיות אסאם בדרום ונאגאלנד בדרום-מזרח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כלים מן התקופה הנאוליתית נמצאו באזור ארונאצ'ל פרדש מעידים על כך שאנשים חיו באזור זה למשך 11,000 שנים לפחות. ההיסטוריה של ארונאצ'ל פרדש בתקופה הפרו-מודרנית אינה ברורה מאוד. מסורות שבעל פה מעידות על מוצא התושבים המקומיים מצפון טיבט. השבטים המקומיים היו אוטונומיים יחסית עד עצמאותה של הודו בשנת 1947. בשנים 1913–1914 נפגשו בשימלה נציגים של סין, טיבט ובריטניה בתיווכו של הנרי מקמהון על מנת לשרטט את הגבולות באזור בין הודו הבריטית לבין טיבט. לבסוף, לאחר מחלוקות רבות שורטט קו מקמהון. המצב החל להשתנות במחצית השנייה של שנות ה-40, כאשר הודו הפכה לעצמאית והוקמה הרפובליקה העממית של סין. לאחר סכסוכים רבים, נקבע הגבול הבינלאומי באזור. האזור התלקח שוב בשנת 1962, כאשר התרחשה מלחמת הודו–סין. סין פלשה לארונאצ'ל פרדש וכבשה את רובו, אך בשנת 1963 נסוגו שוב לקו מקמהון כתוצאה מלחץ בינלאומי. המתיחות בין הודו לסין נמשכת עד היום. מבחינה מנהלית הייתה ארונאצ'ל פרדש חלק מאסאם בעלת מעמד נפרד כסוכנות הגבול הצפון–מזרחית מ-1914 ואילך. ב-21 בינואר 1971 הפכה לטריטוריית איחוד נפרדת בשם ארונאצ'ל פרדש, במהלך ארגון מחדש של מדינות צפון הודו. ראש המדינה הטקסי של ארונאצ'ל פרדש הוא מושל הממונה בידי נשיא הודו. הממשלה מנוהלת בידי ראש השרים שמושבע על ידי המושל בהתאם לתמיכת האספה המחוקקת של ארונאצ'ל פרדש. מ־1980 ועד 2016 הייתה הקונגרס הלאומי ההודי המפלגה הדומיננטית בארונאצ'ל פרדש, כאשר המפלגה הייתה בשלטון במשך רוב התקופה פרט לתקופות קצרות מ־1996 עד 1999 ומ־2003 ל־2005 בה היה השלטון בידי פלגים שפרשו מהקונגרס לאחר הבחירות. ב־2016 הצטרף ראש השרים פמה קהנדו למפלגת העם ההודית, וכיום המפלגה היא המפלגה העיקרית במדינה. ארונאצ'ל פרדש מחולקת ל-20 מחוזות. עד 1974 נוהלה הטריטוריה משילונג, בירת אסאם עד 1972 ובירת מגהלאיה לאחר מכן. ב־1974 הועבר המנהל לנהרלגון (אנ') שבארונאצ'ל פרדש. ב־1978 עברה הבירה לאיטנגאר, המהווה מאז את בירת המדינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. התוצר המקומי הגולמי של ארנצ'ל פראדש נאמד ב-1.75 מיליארד דולר ב-2012. הענף המרכזי בכלכלה הוא החקלאות. נהוג לגדל באזור אורז, תירס, דוחן, חיטה, קטניות, קני סוכר, זנגביל ושמן. האזור נחשב לאידיאלי גם עבור מטעי פרות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מבחינה אתנית, ארנצ'ל פראדש היא מדינה מגוונת מאוד, והתרבות המקומית משתנה מאזור לאזור. האוריינות עלה בשנים האחרונות, 66.95% (73.69% בקרב הגברים ו-59.57% בקרב הנשים) בשנת 2011 לעומת 54.74% בשנת 2001.  מבחינה לשונית ישנם כחמישים לשונות ודיאלקטים המדוברים בארונאצ'ל פרדש, מרביתן משתייכות לשפות טיבטו-בורמזיות (אנ'). מרבית השפות לא מובנות מחוץ למעגל דובריהם, והשפות העיקריות במדינה הן אסאמית והינדי לצד אנגלית. לפי מפקד האוכלוסין ההודי משנת 2011: נצרות: 418,732 תושבים (30.26%) הינדואיזם: 401,876 תושבים (29.04%) בודהיזם: 162,815 תושבים (11.76%) אסלאם: 27,045 תושבים (1.9%) סיקיזם: 1,865 תושבים (0.1%) ג'ייניזם: 216 תושבים (<0.1%) אחר: 362,553 תושבים (26.2%) חלק דומיננטי מהשבטים המקומיים נוטים לאנימיזם ולדתות מקומיות. השימוש בגאור כקורבן מקובל. ההינודאיזם מצוי בקרבת השפלה שבקרבת גבול אסאם, בעוד גרסאות שונות של בודהיזם נפוצות יותר בקרבת גבול סין ומינמאר. מדיה וקבצים בנושא ארונאצ'ל פרדש בוויקישיתוף אתר האינטרנט הרשמי של ארונאצ'ל פרדש (באנגלית) ארונאצ'ל פרדש, באתר אנציקלופדיה בריטניקה (באנגלית) The North-Eastern Areas (Reorganisation) Act, 1971, s. 6 אנשי ארונאצ'ל פרדש, באתר אנציקלופדיה בריטניקה (באנגלית)